जम्मू-कश्मीर में सड़क हादसे में तीन मजदूरों की मौत, किरू बिजली परियोजना में काम करते थे
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar. उत्तर प्रदेश की राजधानी लखनऊ में कैंट इलाके में एक घर में भीषण आग लग गई। हादसे में एक युवती की मौत हो गई, वहीं एक महिला की हालत गंभीर बनी हुई है।
जम्मू-कश्मीर के किश्तवाड़ में एक हादसे में तीन मजदूरों की मौत हो गई। ये किरू बिजली परियोजना में काम कर रहे थे। मृतकों की पहचान मशीन ऑपरेटर इरशाद अहमद, ड्राइवर बादल सिंह और वेल्डर चाजू राम के रूप में हुई है।
पुलिस ने बताया कि इससे पहले गुरुवार को जीटी करनाल रोड पर दो ट्रकों की टक्कर हो गई थी। जिसमें पांच लोगों की मौत हो गई और 14 लोग घायल हो गए।
आज की अन्य प्रमुख खबरें...
आतंकी साजिश मामले में NIA ने जम्मू-कश्मीर से 2 आतंकियों को गिरफ्तार किया
जम्मू-कश्मीर आतंकी साजिश मामले में NIA ने शुक्रवार को श्रीनगर से आतंकवादी समूहों से जुड़े दो लोगों को गिरफ्तार किया है।
दिसंबर-जनवरी में साउथ अफ्रीका से दौरा करेगी टीम इंडिया, 3 टी-20, 3 वनडे और 2 टेस्ट मैच की सीरीज होगी
टीम इंडिया वर्ल्ड कप के बाद दिसंबर-जनवरी महीने में साउथ अफ्रीका दौरा करेगी। भारतीय टीम वहां 3 टी-20, 3 वनडे और 2 टेस्ट मैचों की सीरीज खेलेगी।
दौरे का पहला टी-20 मुकाबला 10 दिसंबर को डरबन के मैदान पर खेला जाएगा। जबकि आखिरी टेस्ट 3 से 7 जनवरी तक कैपटाउट के मैदान पर खेला जाएगा। BCCI ने शुक्रवार को साउथ अफ्रीका दौरे का ऐलान किया है। भारतीय बोर्ड ने 8 मुकाबलों का फिक्चर भी जारी किया है।
मद्रास हाईकोर्ट ने तमिलनाडु के मंत्री सेंथिल बालाजी की गिरफ्तारी को सही बताया
मद्रास हाईकोर्ट ने शुक्रवार को कहा कि प्रवर्तन निदेशालय (ED) की ओर से की गई तमिलनाडु के मंत्री वी सेंथिल बालाजी की गिरफ्तारी वैध है। कोर्ट ने कहा कि ED के पास मनी लॉन्ड्रिंग रोकथाम अधिनियम के बालाजी को हिरासत में लेने या गिरफ्तार करने की शक्तियां हैं। एजेंसी ने पिछले महीने बालाजी को नौकरी घोटाला मामले में गिरफ्तार किया था। ​​​​​​
ज्ञानवापी मस्जिद के सर्वेक्षण पर कोर्ट ने 21 जुलाई के लिए फैसला सुरक्षित रखा
ज्ञानवापी मस्जिद के वैज्ञानिक सर्वेक्षण की मांग वाली याचिका पर वाराणसी कोर्ट ने फैसला सुरक्षित रख लिया है। कोर्ट 21 जुलाई को मामले में फैसला सुनाएगा।
महाराष्ट्र में विभागों का बंटवारा; अजित पवार को वित्त, भुजबल को खाद्य मंत्रालय का जिम्मा
महाराष्ट्र में NCP के 9 मंत्रियों को विभागों का बंटवारा कर दिया गया है। डिप्टी CM अजित पवार को वित्त और योजना विभाग का मंत्री बनाया गया है। वहीं छगन भुजबल को खाद्य और नागरिक आपूर्ति विभाग सौंपा गया है।
इसके अलावा धनंजय मुंडे को कृषि मंत्रालय, दिलीप वलसे पाटिल को सहकारी, अनिल पाटिल को पुर्नवास आपदा, संजय बनसोड़े को खेल और युवा मंत्रालय, अदिति तटकरे को महिला और बाल विकास, हसन मुश्रीफ को स्वास्थ्य और शिक्षा मंत्रालय का जिम्मा सौंपा गया है। पढ़ें पूरी खबर...
कूनो में एक और चीते की मौत; 4 महीने में आठवें चीते की जान गई, इस हफ्ते में दूसरी मौत
मध्य प्रदेश के कूनो नेशनल पार्क में शुक्रवार को एक मेल चीते की मौत हो गई। इसका नाम सूरज था। अधिकारियों का कहना है कि अभी तक सूरज की मौत का सही कारण पता नहीं चल सका है। पिछले 4 महीने में पार्क में यह 8वें चीते की मौत है। मंगलवार को मेल चीते तेजस की मौत हुई थी। पढ़ें पूरी खबर...
विधायकों की अयोग्यता मामले में SC का महाराष्ट्र विधानसभा स्पीकर को नोटिस, 2 हफ्ते का दिया समय
सुप्रीम कोर्ट ने शुक्रवार को महाराष्ट्र विधानसभा अध्यक्ष राहुल नार्वेकर को नोटिस जारी करते हुए दो हफ्ते में जवाब मांगा है। मुख्य न्यायाधीश डी वाई चंद्रचूड़ की अध्यक्षता वाली पीठ ने शिवसेना (उद्धव बालासाहेब ठाकरे) विधायक सुनील प्रभु की याचिका पर सुनवाई करते हुए यह आदेश पारित किया। याचिका में आरोप लगाया गया है कि स्पीकर राहुल नार्वेकर कोर्ट के 11 मई के फैसले के बावजूद जानबूझकर फैसले में देरी कर रहे हैं। यह मामला शिंदे गुट के 16 विधायकों को अयोग्य घोषित करने से जुड़ा है। पढ़ें पूरी खबर...
मनी लॉन्ड्रिंग केस में SC ने महाराष्ट्र के पूर्व मंत्री नवाब मलिक की जमानत याचिका पर सुनवाई की स्थगित
सुप्रीम कोर्ट ने शुक्रवार को महाराष्ट्र के पूर्व मंत्री नवाब मलिक की जमानत याचिका पर सुनवाई स्थगित कर दी। जस्टिस संजीव खन्ना, बेला एम त्रिवेदी और उज्ज्वल भुइयां ने मामले की सुनवाई करते हुए यह फैसला सुनाया।
नवाब मलिक ED के मनी लॉन्ड्रिंग मामले में गिरफ्तारी के बाद 23 फरवरी 2022 से जेल में बंद हैं। पिछले दिन बॉम्बे हाईकोर्ट ने सुनवाई करते हुए मलिक को जमानत देने से इनकार कर दिया था।
CJI डीवाई चंद्रचूड़ ने जस्टिस वेंकटनारायण को शपथ दिलाई, सुप्रीम कोर्ट में जजों की संख्या 32 पहुंची
चीफ जस्टिस ऑफ इंडिया (CJI) डीवाई चंद्रचूड़ ने शुक्रवार को जस्टिस एस वेंकटनारायण भट्टी को सुप्रीम कोर्ट के जज की शपथ दिलाई। अब सुप्रीम कोर्ट में जजों की संख्या 32 पहुंच गई है। इससे पहले दो नए जजों की नियुक्ति की गई थी।
कॉलेजियम सिस्टम की सिफारिश के बाद छत्तीसगढ़ हाईकोर्ट के जस्टिस प्रशांत कुमार मिश्रा और सीनियर एडवोकेट कलपति वेंकटरमन विश्वनाथन को सुप्रीम कोर्ट में बतौर जज प्रमोट किया गया है। इसके बाद बार ने मंगलवार को सम्मान समारोह आयोजित किया था। कार्यक्रम में CJI डीवाई चंद्रचूड़ ने कहा- देर लगी आने में तुमको, शुक्र है फिर भी आए तो। उन्होंने वसीम वसीम बरेलवी का शेर- जमीं पर चांद कहां रोज-रोज उतरता है, सुनाया।
लखनऊ में सिलेंडर फटने से घर में आग लगी; एक युवती की मौत, एक गंभीर रूप से घायल
उत्तर प्रदेश की राजधानी लखनऊ में कैंट इलाके में एक घर में भीषण आग लग गई। हादसे में एक युवती की मौत हो गई, वहीं एक महिला की हालत गंभीर बनी हुई है। शुरुआती जानकारी के मुताबिक, सिलेंडर फटने की वजह से आग लगी।
केरल के गुरुवयूर श्रीकृष्ण मंदिर में चढ़ावे में आई चांदी की वस्तुओं को सोने में बदला जाएगा
केरल के थ्रिशूर में सदियों पुराने गुरुवयूर श्री कृष्ण मंदिर में चढ़ावे में आई चांदी की वस्तुओं को सोने में बदलवाया जाएगा। मंदिर के प्रबंधन बोर्ड गुरुवयूर देवास्वोम ने स्टॉक में से पांच टन से अधिक चांदी की वस्तुओं को पहले चांदी की छड़ों में बदलने के लिए हैदराबाद में भारत सरकार टकसाल के साथ एक समझौता किया है। फिर, इन चांदी की छड़ों को मुंबई में भारत सरकार के टकसाल को दिया जाएगा और समान मूल्य की सोने की छड़ें ली जाएंगी।